|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА УСЛОВИЯТА И РЕДА ЗА ИЗДАВАНЕ НА СТИКЕР ЗА УДОСТОВЕРЯВАНЕ РЕГИСТРАЦИЯТА НА ПРЕВОЗНИТЕ СРЕДСТВА ЗА ТРАНСПОРТИРАНЕ НА ХРАНИ** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | Венелин Илиев – БИОМЕТ ЕООД [veneliniliev@biomet.bg](mailto:veneliniliev@biomet.bg)  15.01.2021 г.  (по електронен път) | Казвам се Венелин Илиев и съм юрист в транспортна фирма, която извършва и хладилен превоз на храни.  Четейки проекта на Нардебата, Закона за храните и цитираният в него Регламент 853/2004 и Приложение III към него не съм сигурен, че разбирам правилно за кои превозни средства ще са необходими стикери.  Дали бих могъл да получа разяснение от Вас? | Приема се | Съгласно чл. 50, ал. 1 от Закона за храните, бизнес оператор може да извършва транспортиране на храни в обхвата на Приложение III към Регламент (ЕО) № 853/2004 само с превозни средства, регистрирани от съответния компетентен орган, обозначени и вписани в регистъра по чл. 24, ал. 1, а съгласно ал. 2 от чл. 50 от закона, изискванията по ал. 1 се прилагат и за превозните средства, с които се извършва транспортиране на брашно, хляб, хлебни и сладкарски изделия.  Член 51, ал. 1 от Закона за храните постановява, че регистрацията на превозните средства се удостоверява със стикер.  От друга страна, съгласно чл. 52, т. 2 от закона, превозни средства, използвани за транспортиране на храни, различни от тези по чл. 50, ал. 1 и 2, не подлежат на регистрация по чл. 55.  Следователно, видно от горепосоченото, на регистрация по реда на Закона за храните подлежат превозните средства за транспортиране на храни от животински произход, попадащи в обхвата на Приложение III към Регламент (ЕО) № 853/2004, както и превозните средства, с които се извършва транспортиране на брашно, хляб, хлебни и сладкарски изделия. Извършената регистрация на посочените превозни средства, респ. вписването им в регистъра по чл. 24, ал. 1 от Закона за храните, се удостоверява със стикер.  Видно от чл. 55, ал. 9 от Закона за храните, стикерът, удостоверяващ регистрацията на превозното средство, се получава след издаване на заповед по чл. 55, ал. 8, т. 2 и вписване в регистъра по чл. 24, ал. 1 от ЗХ.  В чл. 4 от проекта на Наредба за условията и реда за издаване на стикер за удостоверяване регистрацията на превозните средства за транспортиране на храни, също така изрично е посочено, че директорът на Областната дирекция по безопасност на храните издава регистрационен стикер:  1. когато за превозното средство за транспортиране на храни има издадена заповед по чл. 55, ал. 8, т. 2 от Закона за храните, с посочен ред и срок за получаване на стикера, удостоверяващ регистрацията на превозното средство;  2. в случаите по чл. 56, ал. 3 от Закона за храните, при настъпила промяна на собствеността или на правото на ползване на превозното средство и извършена нова регистрация по реда на чл. 55 от Закона за храните. |
|  | Сдружение на заведенията в България [mail@szb.bg](mailto:mail@szb.bg)  по електронен път – получено на 07.02.2021 г. Szb  от Портала за обществени консултации – получено на 07 февруари 2021 г. | Издаването на стикери само по-себе си не гарантира постоянен контрол върху превозните средства превозващи храна от заведенията и това обезсмисля предложеното изменение. Самото изискване за регистрация на превозните средства ще доведе до няколко безсмислени действия от страна на Агенцията по храните и би затруднила нормалното опериране на редица заведения, които в момента са застрашени от фалит поради текущите епидемиологични обстоятелства. | Не се приема | Съгласно чл. 50, ал. 1 от новоприетия Закон за храните (обн., ДВ, бр. 52 от 2020 г., изм. и доп., бр. 65 от 2020 г.), бизнес оператор може да извършва транспортиране на храни в обхвата на Приложение III към Регламент (ЕО) № 853/2004 само с превозни средства, регистрирани от съответния компетентен орган, обозначени и вписани в регистъра по чл. 24, ал. 1 на закона, а съгласно ал. 2 на член 50, изискванията по ал. 1 се прилагат и за превозните средства, с които се извършва транспортиране на брашно, хляб, хлебни и сладкарски изделия.  Член 51, ал. 1 на Закона за храните регламентира, че регистрацията на превозните средства се удостоверява със стикер. Съгласно ал. 2 на същия член, съдържанието, графичното оформление и защитните елементи, редът за издаване и подмяна на удостоверяващия регистрацията стикер се определят с наредба на министъра на земеделието, храните и горите. |
|  | 1. Отделянето на бюджет от 75,000 лева не кореспондира с крайните цели на наредбата, а именно гарантиране на безопасност при транспортирането на храните за вкъщи от ресторантите. Всеки един автомобил може да бъде проверен при регистрацията му и поставянето на стикера, но това не гарантира безопасност няколко дни след като въпросния стикер е залепен. | Не се приема | Както е посочено по-горе, нормативните изисквания по отношение регистрацията на превозните средства за транспортиране на храни, респ. за удостоверяване със стикер на извършената регистрация, са регламентирани в Закона за храните.  По смисъла на чл. 109 от Закона за храните, Българската агенция по безопасност на храните е задължена да осъществява официален контрол върху храните на всички етапи на производство, преработка и/или дистрибуция, в т.ч. и при транспортирането им с регистрирани съгласно закона превозни средства.  В чл. 130 от Глава осма „Административнонаказателни разпоредби“ на Закона за храните, е предвидено налагането на глоби или имуществени санкции при транспортиране на храни с превозни средства в нарушение на чл. 50.  В допълнение на посоченото, със Закона за управление на агрохранителната верига подробно са регламентирани правомощията и задълженията на органите за официален контрол, както и изискванията за осъществяване на контрола и другите официални дейности по цялата агрохранителна верига. |
|  |  | 2. Поставянето на стикери на автомобили и непоставянето на стикери на други превозни средства за пренос на храна, като колела предразполага двоен стандарт към преносителите на храна за вкъщи. С един стикер не може да се гарантира по-голяма хигиена в един автомобил, в сравнение с велосипед движещ се по непочистени кални и заснежени улици в града. | Приема се по принцип | Съгласно чл. 50, ал. 1 от Закона за храните, бизнес оператор може да извършва транспортиране на храни в обхвата на Приложение III към Регламент (ЕО) № 853/2004 само с превозни средства, регистрирани от съответния компетентен орган, обозначени и вписани в регистъра по чл. 24, ал. 1 на закона, а съгласно ал. 2 на член 50, изискванията по ал. 1 се прилагат и за превозните средства, с които се извършва транспортиране на брашно, хляб, хлебни и сладкарски изделия. |
|  |  | 3. Според анкета направена през ноември 2020 от СЗБ (Сдружение на заведенията в България) и БАЗ (Българска асоциация на заведенията) 18% от заведенията имат автомобили пренасящи храна, които са регистрирани в БАБХ. Това означава че вероятно 82% от колите, които извършват доставки в страната са нерегистрирани. В ситуацията в която се намираме, а именно заведения които фалират и служителите, които остават без работа, това би предизвикало:  - опашки от автомобили желаещи да се регистрират за стикер (ако допуснем, че всички желаят да минат в легалност)  - мнозинството заведения ще са автоматично в нарушение и трябва да прекратят доставките си, като именно тази дейност в момента ги спасява от фалит. | Приема се по принцип | Както неколкократно беше посочено по-горе, съгласно чл. 50 от Закона за храните, регистрация на превозни средства за транспортиране на храни, респ. поставяне на стикер, се изисква само в случаите, изчерпателно посочени в ал. 1 и 2 на същия член:  - превозни средства за транспортиране на храни, попадащи в обхвата на Приложение III към Регламент (ЕО) № 853/2004, и  - превозни средства за транспортиране на брашно, хляб, хлебни и сладкарски изделия.  За всички останали случаи са приложими разпоредбите на чл. 52, съгласно който превозните средства, използвани за транспортиране на храни, различни от тези по чл. 50, ал. 1 и 2, се обявяват от бизнес оператора в процедурата по регистрация на обект по чл. 26 и не подлежат на регистрация по чл. 55.  За тези превозни средства също така не се изисква издаване, респ. поставяне на регистрационен стикер. |
|  |  | 4. Поради едно от последствията в т. 3, а именно поставяне на голяма част от заведенията в нарушение, се дава възможност на бизнес операторите - сайтове агрегатори на поръчка да упражнят още по-голям монопол върху доставките на храни. Това поставя пред нови препятствия малкия бизнес в тази сфера и ще предизвика нови фалити и предпоставки за злоупотреба и натиск от инспекторите на БАБХ. | Не се приема | Виж посоченото по-горе. |
|  |  | Считаме, че изискването храната от заведенията да бъде транспортирана след като е опакована добре в заведението, е достатъчно да гарантира че превозвачът няма да има допир до нея. Европейските директиви за безопасност на храните дават препоръки които са далеч по-леки от предложените изисквания за регистрация на превозни средства и допълнителни дейности на заведенията и в рамките на ЕС нито една държава не е въвела стикер за маркиране на превозни средства пренасящи храна за вкъщи. Това би било прецедент за създаване на излишна бюрокрация по време на изключителни тежки месеци за бизнесите от този сектор. | Приема се по принцип | Виж посоченото по-горе. |
|  | Национален браншови съюз на хлебарите и сладкарите –  постъпило с регистрационен индекс в МЗХГ 62-37 от 08.02.2021 г. | Предлагаме в Преходни и заключителни разпоредби в Проект на Наредба за условията и реда за издаване на стикер за удостоверяване регистрацията на превозните средства за транспортиране на храни да се направят следните промени в текста, съответно |  |  |
| § 1. В едномесечен срок от влизане в сила на наредбата, изпълнителният директор на БАБХ организира провеждането на процедурата по Закона за обществените поръчки за изработването на стикерите по чл. 5, ал. 1.  Предлагаме в параграф 1 текста да се измени така:  В четиринадесет дневен срок от влизане в сила на наредбата, изпълнителният директор на БАБХ организира провеждането на процедурата по Закона за обществените поръчки за изработването на стикерите по чл. 5, ал. 1. | Не се приема | Предвид обстоятелството, че в случая става въпрос за организиране провеждането на процедура по Закона за обществените поръчки за изработване на стикерите по чл. 5, ал. 1, е необходимо изпълнителният директор на БАБХ да разполага със съответен период от време, за да могат да бъдат изпълнени изискванията на ЗОП. |
|  |  |
|  |  | § 2. Изпълнителният директор на БАБХ със заповед определя началната дата на издаване на стикерите, която се публикува на интернет страницата на агенцията. В едномесечен срок директорите на ОДБХ осигуряват служебно предоставянето на стикерите за регистрираните до момента транспортни средства след заплащането на съответната такса.  Предлагаме в параграф 2 текста да се допълни:  Изпълнителният директор на БАБХ със заповед определя началната дата на издаване на стикерите, която не бива да бъде повече от тридесет календарни дни след влизане в сила на наредбата. Заповедта се публикува на интернет страницата на агенцията. В едномесечен срок директорите на ОДБХ осигуряват служебно предоставянето на стикерите за регистрираните до момента транспортни средства след заплащането на съответната такса. | Не се приема | Предвид правилата за провеждане на процедурите по Закона за обществените поръчки, в т.ч. и евентуално обжалване, не е възможно в проекта на наредба да се заложи срок от тридесет календарни дни след влизане в сила на наредбата, за издаване на заповед на изпълнителният директор на БАБХ, с която се определя началната дата на издаване на стикерите. Горното би било също така и в пряко противоречие с изискванията на нормативен документ от по-висок ранг, а именно Закона за обществените поръчки. |
|  |  |
|  |  | Считаме, че определянето на тези срокове е от изключително важно значение. В противен случай сроковете ще бъдат пожелателни, разтегнати и неясни и чл. 52, ал 2 от Закона за храните остава неприложим. | Не се приема | Виж посоченото по-горе. |